CELEX: C2007/140/55
Language: lv
Date: 2007-06-23 00:00:00
Title: lieta T-125/07: Prasība, kas celta 2007. gada 16. aprīlī — Scientific and Technological Committee u.c./ Potocnik u.c., Komisijas locekļi

23.6.2007   
            
            
               LV
            
            
               Eiropas Savienības Oficiālais Vēstnesis
            
            
               C 140/33
            
         Prasība, kas celta 2007. gada 16. aprīlī — Scientific and Technological Committee u.c./Potocnik u.c., Komisijas locekļi
   (lieta T-125/07)
   (2007/C 140/55)
   Tiesvedības valoda — poļu
   Lietas dalībnieki
   
      Prasītāji: Scientific and Technological Committee of AGH University of Science and Technology u.c., Krakova (Polijas Republika) (pārstāvis — A. Żuraniewski, advokāts)
   
      Atbildētāji: J. Potocnik, S. Dimas un A. Piebalgs, Eiropas Kopienu Komisijas locekļi
   Prasītāju prasījumi:
   
               —
            
            
               atzīt, ka Eiropas Savienības Komisijas locekļi J. Potocnik, S. Dimas un A. Piebalgs, neveicot tūlītējus pasākumus ES iedzīvotāju aizsardzībai pēc trīs vēstuļu saņemšanas par apdraudējumu, kas saistīts ar tehnoloģijām CO2 uzglabāšanai zemaugsnes kārtā, ir izdarījuši noziedzīgu nodarījumu nolaidības dēļ, tādējādi radot ES iedzīvotājiem ilgstošu dzīvības apdraudējumu un izraisot ekoloģiskas katastrofas draudus;
            
         
               —
            
            
               vajadzības gadījumā noteikt, ka ir jāveic ieteiktie pētījumi;
            
         
               —
            
            
               vajadzības gadījumā noteikt, ka tiek pilnībā finansēti pētījumi uzglabāšanas vietās, kam nav komerciāla rakstura, bet kuru mērķis ir nodrošināt ES iedzīvotāju dzīvības aizsardzību;
            
         
               —
            
            
               vajadzības gadījumā noteikt, ka turpmāka CO2 piesaistīšana zemaugsnes kārtā ir apturēta līdz ieteikto pētījumu pabeigšanai.
            
         Pamati un galvenie argumenti
   Prasītāji lūdz atzīt, ka Eiropas Komisijas locekļi nolaidības dēļ pēc tam, kad prasītāji viņiem bija ziņojuši par apdraudējumu cilvēku veselībai un videi, ko rada oglekļa dioksīda uzglabāšana zemaugsnes kārtā, neizmantojot konteinerus, nav veikuši piemērotus pasākumus, lai novērstu negatīvās sekas, ko izraisa šādu tehnoloģiju izmantošana. Attiecīgie Komisijas locekļi pēc pieprasījuma īstenot piemērotas darbības un veikt prasītāju ieteiktos pētījumus par to, kādas ir oglekļa dioksīda uzglabāšanas augsnē sekas saistībā ar problēmām, kas izklāstītas viņiem iesniegtajās sūdzībās, nav pauduši viedokli. Ar šo bezdarbību ir pārkāpta Eiropas Savienības tiesību sistēma, un šī bezdarbība ir pretrunā ar Komisijas locekļa pienākumiem.